**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) sagatavots saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Biedrība „Romu Kultūras centrs” (turpmāk – biedrība) 2016.gada no 18. līdz 20.augustam organizē Otru Starptautisko Romu kultūras festivālu (turpmāk – festivāls), kurā plāno piedalīties pasaulē slaveni romu mūziķi no vairāk nekā 16 pasaules valstīm, t.sk. no Spānijas, Francijas, Itālijas, Čehijas, Rumānijas, Moldovas, Ukrainas, Krievijas, Lietuvas, Zviedrijas u.c. Profesionālie romu mūziķi no visas pasaules, plaši pārstāvēs romu kultūras krāšņumu un dažādību, kā arī veicinās starpkultūru dialogu un sabiedrības izpratni par **Eiropas vislielāko** mazākumtautību - romiem.  Festivāla mērķis ir veicināt sabiedrības saliedētību un starpkultūru dialogu, lai mainītu sabiedrības aizspriedumaino attieksmi pret romiem kopumā un lauztu izveidojušos stereotipus ar mākslas un kultūras palīdzību.  Romu kultūras un mūzikas festivāla organizēšana Latvijā ir laba iespēja romiem no visas pasaules uzrunāt plašāku sabiedrību par romu kultūras mantojumu.  Atsaucoties uz biedrības iesniegto 2016.gada 10.augusta vēstuli LR Ministru prezidentam Mārim Kučinskim (turpmāk – vēstule), lai nodrošinātu plašākas auditorijas piesaisti festivāla notikumam, pasaulē populārais mūzikas telekanāls Mezzo piekritis pārraidīt festivālu video ierakstā izlases kārtībā visa gada garumā. Biedrība ir vienojusies par savstarpēju sadarbību ar telekanālu Mezzo.  Savā 2016.gada 25.maija atbildes vēstulē festivāla organizatoriem, telekanāla Mezzo komunikācijas un attīstības asistente Konstance Emerate (Constance Emerat) informēja par video (gaismas) un audio (skaņas) formātu prasībām, kuras ir nepieciešams nodrošināt, lai realizētu festivāla koncertu pārraidi telekanālā Mezzo. Diemžēl biedrībai nav papildus līdzekļu, lai nodrošinātu telekanāla Mezzo uzstādītās prasības, tāpēc bez atbilstoša finanšu atbalsta festivāla koncertus nebūs iespējams pārraidīt minētajā telekanālā.  Kā norādīts vēstulē, telekanālā Mezzo auditorija ir vairāk nekā 28 miljonu skatītāji 55 valstīs, ieskaitot Latviju. Tāpēc festivāla pārraides telekanālā Mezzo ļaus nodrošināt iespēju lielai auditorijai no visas pasaules noskatīties festivāla koncertus, kā arī pozitīvi atspoguļot Latviju kā kultūras dažādību, t.sk. romu kultūras dažādību, popularizējošu valsti. Līdz ar to ir pamats uzskatīt, ka minētais festivāla organizēšana un to pārraide telekanālā Mezzo ir valstiski īpaši nozīmīgs pasākums.  Finansējumu minētājiem mērķiem nebija iespējams iepriekš paredzēt, jo biedrība ir informējusi par šāda finansējuma nepieciešamību neilgi pirms festivāla īstenošanas (2016.gada 10.augusta biedrības vēstule LR Ministru prezidentam Mārim Kučinskim). Iepriekš biedrībai bija iespēja iesniegt projektu par festivāla tehnisko nodrošinājumu atbilstoši telekanāla Mezzo uzstādītajām pārraides prasībām kādā no finansēšanas atbalsta programmu projektu konkursiem, bet šāds projekts netika iesniegts.  Ņemot vērā izveidojušos situāciju, papildus nepieciešamais finansējums no valsts budžeta programmas 02.00.00 „Līdzekļi neparedzētiem gadījumiem” ir 30 000 *euro*. Līdzekļu piešķiršana ir nepieciešama, lai nodrošinātu Otrā Starptautiskā Romu kultūras festivāla koncertu skatuves noformējumu un video ierakstīšanu, atbilstoši telekanāla Mezzo uzstādītajām gaismas un skaņas pārraides prasībām. |
| 3. | Projekta izstrādē iesaistītās institūcijas | Kultūras ministrija, Finanšu ministrija. |
| 4. | Cita informācija | Nav |

*Anotācijas II, IV, V un VI sadaļa – Projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 30 000 | 0 | 0 | 0 |
| 2.1. valsts pamatbudžets | 0 | 30 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 30 000 | 0 | 0 | 0 |
| 3.1. valsts pamatbudžets | 0 | **-** 30 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | *30 000* | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēti izdevumu aprēķini un papildu informācija sniegta Projekta sākotnējās ietekmes novērtējuma ziņojuma (anotācijas) 1. pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S. Voldiņš

2016.08.12. 12:53

854

D.Kretalovs, 67330312

Deniss.Kretalovs@km.gov.lv